
Ministru kabineta rīkojums Nr. 691
Rīgā 2022. gada 13. oktobrī (prot. Nr. 52 24. §)
Par Saldus novada pašvaldības nekustamā īpašuma "Līdz Meža Saukantiem" un "Pauzeru mežā starp 38. un 39. nogabalu" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Saldus novada pašvaldības īpašumā esošo nekustamo īpašumu "Līdz Meža Saukantiem" (nekustamā īpašuma kadastra Nr. 8470 008 0043) – zemes vienību (zemes vienības kadastra apzīmējums 8470 008 0043) 0,44 ha platībā un inženierbūvi "Lāceņu ceļš" (būves kadastra apzīmējums 8470 008 0043 001) – Nīgrandes pagastā, Saldus novadā, un "Pauzeru mežā starp 38. un 39. nogabalu" (nekustamā īpašuma kadastra Nr. 8470 008 0042) – zemes vienību (zemes vienības kadastra apzīmējums 8470 008 0042) 0,96 ha platībā un inženierbūvi "Lāčpurva ceļš" (būves kadastra apzīmējums 8470 008 0042 001) – Nīgrandes pagastā, Saldus novadā (turpmāk – nekustamie īpašumi).
· 2. Zemkopības ministrijai nekustamos īpašumus:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Saldus novada pašvaldībai, ja tie vairs netiek izmantoti šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamajiem īpašumiem, norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu.

